
บทคัดย่อ
คาร์บอนดอต (Carbon Dots, CDs) เป็นวัสดุที่มีคุณสมบัติทางแสงที่โดดเด่น คือ การเรืองแสง (fluorescence) ภายใต้แสง UV หรือแสงกระตุ้นในช่วงความยาวคลื่นที่เหมาะสม การวิเคราะห์คุณสมบัติ การเรืองแสงของคาร์บอนดอตในระดับโรงเรียนยังค่อนข้างจำกัด เนื่องจากเครื่องมือที่ใช้วัดค่าการเรืองแสง เช่น photoluminescence (PL) spectrophotometer มีราคาสูงและพบได้เฉพาะในห้องปฏิบัติการที่มี ผู้เชี่ยวชาญเท่านั้น ทางผู้จัดทำจึงได้ศึกษาข้อมูลต่าง ๆ ออกแบบและพัฒนาชุดวัดการเรืองแสงให้มีราคา ย่อมเยา มีการใช้งานที่ไม่ซับซ้อนสามารถใช้ได้ในสถานศึกษาทั่วไป โดยชุดวัดที่พัฒนาขึ้นประกอบด้วยส่วน อุปกรณ์ชุดวัดที่ใช้แสง UV 365 nm เป็นตัวกระตุ้น และ มีกล้องบันทึกภาพถ่ายการเรืองแสงเพื่อส่งไปประมวลผล โดยใช้ค่าพิกัด RGB ของสีและสร้างเป็นกราฟข้อมูลโดยใช้การจำลองเชิง เกาส์เซียน จากนั้นแสดงผลผ่านหน้าเว็บไซต์ที่พัฒนาด้วยโปรแกรมไพทอน รวมถึงแสดงผ่านหน้าแอพพลิเคชัน ซึ่งพัฒนาด้วย react JavaScript และ html จากผลการทดสอบวิเคราะห์ตัวอย่างคาร์บอนดอทด้วยเครื่อง ตรวจวัดการเรืองแสงที่พัฒนาขึ้น เทียบกับข้อมูลที่ได้จากเครื่อง PL spectrophotometer พบว่ามีค่าความ คลาดเคลื่อนอยู่ที่ร้อยละ 10 โดยผลงานที่พัฒนาขึ้นนี้จะเป็นแนวทางให้ผู้ที่ต้องการใช้งานสามารถเข้าถึงได้ ง่ายขึ้นและช่วยในการเก็บข้อมูลสำหรับงานวิจัยอื่น ๆ ต่อไป

คำสำคัญ : คาร์บอนดอท, การเรืองแสง, photoluminescence

[image: ]

1

1
[image: ]
บทนำ
ในปัจจุบัน วัสดุนาโนคาร์บอนหรือ "คาร์บอนดอต" (Carbon Dots, CDs) ได้กลายเป็นวัสดุที่ได้รับความสนใจอย่างกว้างขวางในวงการวิจัยระดับสากล เนื่องจากมีคุณสมบัติทางแสงที่โดดเด่น โดยเฉพาะการเรืองแสง (Fluorescence) ที่ปรับเปลี่ยนได้ตามพื้นผิวและขนาด นอกจากนี้ยังมีข้อดีเหนือกว่าสารเรืองแสงสังเคราะห์ชนิดอื่นเช่น มีความเสถียรทางแสงสูง ความเป็นพิษต่ำ และสามารถละลายในน้ำได้ดี ซึ่งเปิดโอกาสให้มีการประยุกต์ใช้ในหลากหลายด้านอาทิ การเป็นเซ็นเซอร์ตรวจวัดสารเคมีและชีวภาพ การติดตามเซลล์ในทางการแพทย์ ไปจนถึงการพัฒนาอุปกรณ์อิเล็กทรอนิกส์ที่เป็นมิตรต่อ สิ่งแวดล้อม เนื่องจากคาร์บอนดอตสามารถสังเคราะห์ได้จากวัตถุดิบทางชีวภาพ (Biomass) หรือของเสียเหลือทิ้งทาง การเกษตร ตามหลักการของวัสดุศาสตร์เชิงยั่งยืน (Sustainable Materials Science) อย่างไรก็ตาม การศึกษาและวิเคราะห์คุณสมบัติการเรืองแสงของคาร์บอนดอตในเชิงคุณภาพและปริมาณนั้น จำเป็นต้องอาศัยเครื่องมือที่มีความละเอียดสูงเช่น Photoluminescence Spectrophotometer ซึ่งเครื่องมือดังกล่าวมี ราคาสูงมาก (หลักแสนถึงล้านบาท) ขั้นตอนการใช้งานซับซ้อน และมักมีประจำการอยู่เฉพาะในมหาวิทยาลัยหรือศูนย์วิจัย ขนาดใหญ่เท่านั้น ข้อจำกัดด้านงบประมาณและเครื่องมือนี้เองที่เป็นอุปสรรคสำคัญในการเข้าถึงองค์ความรู้ด้านนาโน เทคโนโลยีในระดับสถานศึกษาขั้นพื้นฐาน ทำให้นักเรียนและครูไม่สามารถทำการทดลองหรือตรวจสอบประสิทธิภาพของคาร์บอนดอตที่สังเคราะห์ขึ้นเองได้โดยสะดวก ด้วยเหตุนี้ คณะผู้จัดทำจึงเล็งเห็นความสำคัญในการลดช่องว่างดังกล่าว โดย การศึกษาหลักการทำงานของเครื่องวิเคราะห์การเรืองแสง และนำมาประยุกต์ใช้ในการออกแบบและสร้างเครื่องมือวัดค่าการเรืองแสง ในราคาย่อมเยา โดยเน้นการใช้วัสดุที่หาได้ทั่วไปและการทำงานที่ไม่ซับซ้อน แต่ยังคงไว้ซึ่งความแม่นยำที่เพียงพอต่อการเรียนรู้และการวิจัยในเบื้องต้น เพื่อส่งเสริมให้สถานศึกษาทั่วไปสามารถเข้าถึงนวัตกรรมและต่อยอดการทดลองเกี่ยวกับคาร์บอนดอตได้ด้วยตนเอง อันเป็นการเสริมสร้างทักษะด้านกระบวนการทางวิทยาศาสตร์และเทคโนโลยีให้กับเยาวชนได้อย่างยั่งยืน 

วิธีการดำเนินงาน
    ตอนที่ 1 ออกแบบและพัฒนาโปรแกรมหลัก
เขียนโค้ดโดยใช้ Visual Studio Code เนื่องจากรองรับส่วนขยายที่หลากหลายและมีประสิทธิ์ภาพ ในการจัดการโปรเจกต์ภาษาไพทอน นำ OpenCV มาใช้สำหรับการจัดการและวิเคราะห์ข้อมูลพิกเซลจากภาพ และใช้ Matplotlib สำรับการเปลี่ยนข้อมูลตัวเลขให้กลายเป็นแผนภูมิสเปกตรัมที่ เข้าใจง่าย และนำหลักการทางคณิตศาสตร์ คือ ฟังก์ชันเกาส์เซียน มาประยุกต์ใช้โดยสร้างแบบจำลองการกระจายตัวของแสงจากค่าสี RGB ที่ได้รับจากภาพต้นฉบับ เพื่อแปลงค่าเป็นข้อมูลสเปกตรัม             
     ตอนที่ 1.1 การพัฒนาพารามิเตอร์สำหรับ 
                   โปรแกรม
เนื่องจากกราฟที่ได้ในตอนนี้ยังคงมีความแม่นยำที่ต่ำและได้กราฟที่หน้าตาไม่ใกล้เคียงกับความเป็นจริง จึงได้มีการนำค่า FWHM ( Full Width at Half Maximum ) หรือค่าความกว้างเต็มที่ ณ ครึ่งหนึ่งของค่าสูงสุด โดยค่านี้มีความสัมพันธ์กับช่วงคลื่นสเปกตรัม โดยค่านี้นั้นจะเป็นตัวกำหนดว่ากราฟในแต่ละลูกจะกว้างหรือแค่บแค่ไหนตามสมการที่ 1 



สมการที่ 1 สมการกราฟในแต่ละช่วงสีทั้งสามสี
โดยค่า FWHM จะเป็นตัวแปร 

    ตอนที่ 2 การออกแบบและพัฒนาส่วนต่อประสาน
              กับผู้ใช้
	โดยในการออกแบบหน้า UI นั้นจะใช้ Python ในการเขียนโครงสร้างตัวเว็บโดยใช้ Streamlit Library โดยมุ่งเน้นไปที่การเข้าถึงและใช้งานง่ายที่สุดเพื่อให้เป็นมิตรกับผู้ใช้ทั่วไป

ภาพที่ 1 หน้าต่างของโปรแกรมขณะทำงาน

    ตอนที่ 3 การออกแบบและจัดทำระบบตรวจวัด
	ออกแบบเครื่องต้นแบบด้วยการวาดและกำหนดขนาด โดยใช้ขนาดกว้าง 25 ซ.ม. ยาว 15 ซ.ม. และ สูง 25 ซ.ม. จากนั้นนำเข้าโปรแกรม เพื่อทำการกำหนดขนาดตามที่ต้องการ และใช้เครื่อง Laser cut เพื่อตัดแผ่นอะคริลิคเมื่อตัดแผ่นอะคริลิคเสร็จแล้ว นำมาประกอบเป็นกล่องและฝาสำหรับปิด โดยใช้น้ำยาเชื่อมแผ่นอะคริลิค จากนั้นรอให้น้ำยาเชื่อมอะคริลิค [image: ]แห้ง ขณะที่รอน้ำยาอะคริลิคแห้ง ได้ทำการกำหนดขนาดของฐานสำหรับรองไฟฉาย UV แท่นสำหรับวาง กล้อง และ ฐานสำหรับวางคิวเวต จากนั้นนำเข้าโปรแกรม สำหรับกำหนดขนาดฐานรองไฟฉาย UV แท่นวางกล้อง และใช้ Tinkercad ในการออกแบบโมเดลฐานรองคิวเวต จากนั้นใช้เครื่อง laser cut ในการตัดฐานรองไฟฉาย UV และ ใช้เครื่อง 3D-print ในการทำฐานรองคิวเวต นำฐานรองไฟฉาย UV มาติดตรงตำแหน่งที่มีช่องวงกลม แล้วนำฐานรองคิวเวตมาติดที่ตำแหน่งช่องสี่เหลี่ยม และฐานรองกล้องนำมาติดที่บริเวณช่องสี่เหลี่ยมอีกด้านหนึ่งของกล่อง จากนั้นทดสอบความแข็งแรงของอุปกรณ์ ต้นแบบนำตัวอย่างคาร์บอนดอทที่บรรจุในคิวเวทวางไว้ในฐานสำหรับรองคิวเวต จากนั้นเปิดไฟฉาย UV แล้วปิดฝา เข้าโปรแกรมสำหรับวัดค่าความเรืองแสง กดเริ่มใช้งาน ถ่ายภาพ และเลือกจุดบริเวณการเรืองแสงที่ต้องการ จากนั้น จะมีกราฟความเข้มแสงแสดงขึ้นมา

[image: ]
ภาพที่ 2 ภาพตัวเครื่องจากมุมสูง

ผลและอภิปรายผล 
1.การแสดงกราฟและผลความคลาดเคลื่อน
พบว่ากราฟที่แสดงออกมานั้นมีความใกล้เคียงกันกับกราฟของตัวเครื่อง Photoluminescence Spectrophotometer 
ดังภาพที่ 1














ภาพที่ 3 แสดงการเปรียบเทียบกราฟสเปกตรัมการ
เรืองแสงและค่าความแม่นยำในการจำลองกราฟสเปกตรัมจากการทดสอบประสิทธิภาพของเครื่องมือตรวจวัดสเปกตรัมการเรืองแสงที่พัฒนาขึ้นโดยเปรียบเทียบกับเครื่อง Photoluminescence Spectrophotometer มาตรฐาน พบว่าเครื่องต้นแบบสามารถวิเคราะห์และแสดงผลสเปกตรัมของคาร์บอนดอตทั้ง 5 ชุดตัวอย่างได้อย่างมีประสิทธิภาพและสอดคล้องกับผลการวัดในระดับห้องปฏิบัติการ โดยผลการทดลองระบุว่าเครื่องต้นแบบให้ค่าเฉลี่ยความแม่นยำสูงถึง 87.2% และมีความเสถียรของข้อมูลในช่วงร้อยละ 85 ถึง 90 ซึ่งแสดงให้เห็นถึงความน่าเชื่อถือในการตรวจวัดสารตัวอย่างที่หลากหลาย เมื่อพิจารณาในเชิงคุณภาพ กราฟสเปกตรัมจากเครื่องต้นแบบสามารถระบุตำแหน่งของระดับพลังงานและการคายแสงสูงสุด (Peak Emission) ได้ใกล้เคียงกับเครื่องมือมาตรฐานและช่วยให้สามารถระบุคุณลักษณะและชนิดของคาร์บอนดอตในเบื้องต้นได้อย่างแม่นยำ แม้จะมีข้อจำกัดด้านความละเอียดของเซ็นเซอร์เมื่อเทียบกับเครื่องมือราคาแพง แต่ประสิทธิภาพที่ได้รับถือว่าเพียงพอต่อการนำไปประยุกต์ใช้เป็นเครื่องมือตรวจวัดราคาย่อมเยาในสถานศึกษาทั่วไป ซึ่งช่วยลดช่องว่างในการเข้าถึงเทคโนโลยีการวิเคราะห์วัสดุนาโนและส่งเสริมการเรียนรู้เชิงปฏิบัติการได้อย่างมีนัยสำคัญ
[image: ][image: ]2.การเปรียบเทียบกราฟที่แสดงขึ้นมากับกราฟที่แสดงผลจากเครื่อง Photoluminescence Spectrophotometerก                                     ข

ภาพที่ 4 แสดงการเปรียบเทียบระหว่างอุปกรณ์
ต้นแบบกับ PL Spectrophotometer
1. กราฟแสดงผลจากจากเครื่อง PhotoluminescenceทSpectrophotometer 
2. กราฟแสดงผลจากเครื่องต้นแบบ
พบว่าผลการแสดงสเปกตรัมการเรืองแสงจากเครื่องต้นแบบมีความสอดคล้องและใกล้เคียงกับผลที่ได้จากเครื่อง PL Spectrophotometer ซึ่งเป็นเครื่องมือมาตรฐานในห้องปฏิบัติการอย่างมีนัยสำคัญ เมื่อพิจารณาจากภาพที่ 2 จะเห็นได้ว่ากราฟแสดงผลจากเครื่องมือมาตรฐาน (ภาพ ก) และเครื่องต้นแบบ (ภาพ ข) มีลักษณะของเส้นกราฟหรือ Spectral Profile ที่เป็นไปในทิศทางเดียวกันอย่างชัดเจน โดยเฉพาะตำแหน่งของค่าความยาวคลื่นที่ให้ความเข้มแสงสูงสุด หรือค่า Peak Wavelength ซึ่งเครื่องมือทั้งสองระบบสามารถตรวจวัดจุดสูงสุดได้ในช่วงประมาณ 450 นาโนเมตร ซึ่งสัมพันธ์กับคุณสมบัติการเรืองแสงในย่านสเปกตรัมสีน้ำเงินของสารตัวอย่างประเภท Carbon Dots แม้ว่าในส่วนของเครื่องต้นแบบจะมีการประมวลผลข้อมูลให้อยู่ในรูปแบบของค่าความเข้มแสงสัมพัทธ์ (Normalized Intensity) เพื่อให้ง่ายต่อการวิเคราะห์เชิงเปรียบเทียบ แต่ลักษณะการกระจายตัวของกราฟและการตอบสนองต่อช่วงความยาวคลื่นต่าง ๆ ยังคงความแม่นยำไว้ได้อย่างครบถ้วน

จากการศึกษาและทดลอง ทางคณะผู้วิจัยพบว่าสามารถสร้างอุปกรณ์ต้นแบบที่สามารถถ่ายภาพและแสดงออกมาเป็นกราฟความเข้มแสงโดยมีราคาถูกกว่า Photoluminescence spectrophotometer ได้จริง ทั้งนี้ผู้คนที่สนใจ หรือ นักศึกษา สามารถใช้งานได้ในราคาที่ย่อมเยาว์โดยมีความคลาดเคลื่อนที่สามารถยอมรับได้ใน การทำงานวิจัย

โครงงานเรื่องนี้มีวิธีการดำเนินงานหลายขั้นตอน นับตั้งแต่เริ่มศึกษาค้นคว้าหาข้อมูลเกี่ยวกับโครงงาน การแก้ไขปัญหา จนกระทั่งขั้นตอนต่าง ๆ สำเร็จเสร็จสิ้นไปได้ด้วยดี ตลอดระยะเวลาดังกล่าวคณะผู้จัดทำโครงงานได้รับ ความช่วยเหลือและคำแนะนำในด้านต่าง ๆ ตลอดจนได้รับกำลังใจที่ดีจากบุคคลหลายท่าน คณะผู้จัดทำตระหนักและซาบซึ้งในความกรุณาจากทุก ๆ ท่านเป็นอย่างยิ่ง ณ โอกาสนี้ ขอขอบคุณทุก ๆท่าน ดังนี้ ขอขอบคุณอาจารย์มนัส สิทธิโชคธรรม อาจารย์ที่ปรึกษาโครงงาน และอาจารย์ในกลุ่มสาระการเรียนรู้วิทยาศาสตร์และเทคโนโลยี โรงเรียนวิทยาศาสตร์จุฬาภรณราชวิทยาลัย เพชรบุรี ที่ได้ให้คำแนะนำและให้ความช่วยเหลือมาโดยตลอด ขอขอบคุณโครงการประกวดโครงงานของนักวิทยาศาสตร์รุ่นเยาว์ ครั้งที่ 28 (YSC 2026) ที่ให้ทุนสำหรับสนับสนุนการทำโครงงานในครั้งนี้

